
MEMÒRIA JUSTIFICATIVA DEL CONTRACTE

1. Objecte del contracte
Servei extern de suport a la Intervenció delegada al Departament d’Educació i Formació Professional de la Generalitat de Catalunya per a la realització dels controls financers que s’hagin d’efectuar a centres educatius públics no universitaris de la Generalitat de Catalunya, amb règim d’autonomia econòmica.

En concret, les actuacions de control financer dutes a terme com a part del servei comprovaran el funcionament econòmic i financer, l’ajustament a l’ordenament jurídic i als principis generals de la bona gestió financera.

Alhora, també forma part de la prestació la realització d’informes d’actuació i de seguiment a entitats objecte de controls financers en exercicis anteriors.

Els treballs hauran d’incloure la planificació, execució i emissió dels controls financers. 

Codi CPV: 79212000-3 Serveis d’auditoria
2. Naturalesa i extensió de les necessitats que pretenen cobrir-se mitjançant el contracte 

El primer apartat de l’article 69 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya estableix que “els departaments de la Generalitat, les entitats autònomes administratives i el Servei Català de la Salut estan sotmeses a la funció interventora i la resta d'entitats del sector públic a la modalitat de control financer”.
El control financer està regulat per la Intervenció General a través de la Instrucció de la Intervenció General 01/2025, de 15 de gener, sobre el règim general a seguir en l’exercici del control financer, que regula l’aplicació del control financer en les seves formes d’exercir-se i que serveix de base per al desenvolupament de tots els tipus de control financer que s’aproven amb aquest Pla anual.

El Pla de Control de la Intervenció General per a l’any 2026, aprovat per Resolució de l’interventor general, de 14 de gener de 2026, per la qual s’aprova el Pla anual d’actuacions de control de la Intervenció General per a l’any 2026 determina com a part de les actuacions de control financer, les actuacions de control dels centres amb règim d’autonomia financera. En concret, actuacions de control a centres docents públics no universitaris adscrits al Departament d’Educació i Formació Professional.

D’acord amb l’article 197.5 de la Llei 12/2009, de 10 de juliol, d’educació, correspon a la Intervenció General de la Generalitat de Catalunya el control financer dels recursos públics gestionats pels centres educatius sostinguts amb fons públics i pels serveis educatius.

L’òrgan independent públic a qui se li assignen aquests controls en l’àmbit de la Comunitat Autònoma de Catalunya és la Intervenció General de la Generalitat de Catalunya, la qual no disposa dels suficients recursos humans per a la realització directa d’aquestes tasques.
D’acord amb allò previst a l’article 197.5 de la Llei 12/2009, de 10 de juliol, d’educació (DOGC 5422) i d’acord amb el Pla anual d’actuacions de control de la Intervenció General per a l’exercici 2026, aprovat en data 14 de gener de 2026 per l’interventor general, correspon a aquest centre directiu el control financer dels recursos públics gestionats pels centres educatius sostinguts amb fons públics i pels serveis educatius.
L’esmentat Pla contempla la realització de diversos controls d’aquesta naturalesa. El present expedient de contractació té per objecte efectuar l‘encàrrec dels controls previstos en el Pla en relació a centres docents públics no universitaris, els quals es referiran:

-
6 controls financers sobre les liquidacions dels pressupostos dels centres objecte de control de l’exercici del 2025.

3. Valor estimat del contracte

El valor estimat del contracte és 51.408,00 €, IVA exclòs, d’acord amb el següent desglossament:

· Any 2026
25.704,00 € (que correspon al 50% del preu de licitació)

· Any 2027 
25.704,00 € (que correspon al 50% del preu de licitació)

Aquest contracte no està subjecte a regulació harmonitzada.

4. Import licitació
El pressupost màxim de licitació d’aquest contracte és de 51.408,00 € (CINQUANTA-UN MIL QUATRE-CENTS VUIT EUROS) IVA exclòs el qual, un cop aplicat el 21% d’IVA corresponent, resulta un import total de 62.203,68 €.




Import IVA exclòs
Import IVA inclòs


· Any 2026
25.704,00 €

31.101,84 €

· Any 2027 
25.704,00 €

31.101,84 €
5. Unitat encarregada del seguiment i execució ordinària del contracte/ Responsable del contracte 

La direcció, coordinació i supervisió de les tasques objecte d’aquest contracte es duràn a terme per la Intervenció delegada al Departament d’Educació i Formació Professional.

En aquest expedient es designa com a responsable del contracte la persona titular de la Intervenció Delegada al Departament d’Educació i Formació Professional.
6. Justificació, en el seu cas, de no dividir en lots l’objecte 
L’objecte del contracte es conforma per un conjunt d’actuacions que constitueixen un seguit de tasques consecutives i correlacionades entre si, adreçades a una mateixa finalitat. Existeix una unitat funcional que no es pot fraccionar en lots. La divisió de l’objecte del contracte en lots pot posar en risc la seva adequada execució des d’un punt de vista tècnic, ja que impediria correlacionar i desenvolupar adequadament les conclusions obtingudes enels diferents apartats per poder-les aplicar en els següents. 
Alhora, es considera que la realització independent de les diverses prestacions previstes a l’objecte del contracte dificultaria la correcta execució ja que caldria desdoblar totes les tasques de seguiment de l’execució de l’auditoria, augmentant la càrrega de tasques de seguiment.
7. Informe d’insuficiència de mitjans 

La Intervenció no disposa de mitjans personals i materials suficients per abordar la tasca a realitzar. Aquestes tasques no són genèriques i es concreten clarament. Alhora, el personal de l’empresa adjudicatària no realitzarà aquestes tasques a cap dels centres de treball depenent de la Generalitat.
8. Elecció del procediment de contractació a seguir 
Procediment obert simplificat d’acord amb la tramitació abreujada prevista a l’article 159.6 de la Llei 9/2017, de 8 de novembre, de contractes del sector públic (LCSP) amb tramitació ordinària de l’expedient.

